OzLabs/hebrew-wiki-articles huggingface dataset:
הדומה העירונית של מוסקבה

הדומה העירונית של מוסקבה (ברוסית: Моско́вская городска́я Ду́ма, בקיצור: Мосгордума או МГД) הוא בית המחוקקים של העיר מוסקבה. הדומה מורכבת מארבעים וחמישה חברים.

==היסטוריה==
הדומה העירונית של מוסקבה היא אחת מבתי המחוקקים העירוניים הוותיקים ברוסיה. בתקופת האימפריה הרוסית התקיימה הדומה העירונית החל משנת 1862 ועד לפרוץ מלחמת האזרחים ברוסיה ב-1917. קודם לשנת 1862 התקיימה הדומה בת ששת הקולות (Шестигласная дума) שהייתה מועצה מייעצת למושל העיר.

בתקופת ברית המועצות המועצה העירונית של מוסקבה (Московский городской совет) תפקדה הן כעירייה והן כפרלמנט עירוני, בשנים 1917–1993. הדומה מתכנסת בהרכב מלא אחת לחודש, כשמדי יום מתכנסים רק יושב ראש הפרלמנט, סגניו ויושבי ראש ועדות.

מאז 2009 הדומה העירונית נבחרת לתקופת כהונה של 5 שנים. בשנת 2015 הדומה העירונית של מוסקבה עברה למשכן במתחם ההיסטורי של בית החולים נובו-יקטרינה, מבנה שנבנה בשנת 1740 ונהרס בינואר 2013, חרף התנגדות רבים להרס המבנה ההיסטורי.

==יושבי ראש הדומה==
{| class="wikitable" border="1"
! דיוקן
!מושב
!שם
!תקופת כהונה
|- 
 align="center" | מושב 1, 2, 3, 4, 5
| align=center | ולדימיר פלאטונוב || 1994 – 2014
|- 
 align="center" | מושב 6
| align=center | אלכסיי שפושניקוב ||2014 - מכהן
|}

==גלריה==
<gallery mode="packed" heights="130px">
קובץ:Old city duma.jpg|בית הדומה העירונית של מוסקבה בכיכר האדומה, 1905
קובץ: Municipality Duma Moscow Russia.jpg|בית הדומה העירונית של מוסקבה ברחוב פטרובקה 22
קובץ:Moscow Former Catherine Hospital asv2019-09.jpg|משכן הדומה מאז 2015
קובץ:Парк при Ново-Екатерининской больнице 8.jpg|בניין הדומה החדש לישיבות ודיונים ציבוריים
</gallery>

==ראו גם==
*האספה המחוקקת של סנקט פטרבורג
*עיריית מוסקבה
*הבחירות לדומה העירונית של מוסקבה (2019)

==קישורים חיצוניים==

* 

קטגוריה:הדומה העירונית של מוסקבה
מוסקבה
Stars Dance Tour

Stars Dance Tour (בעברית: ריקוד כוכבים) היה סיבוב ההופעות העולמי הרביעי, של הזמרת האמריקאית סלינה גומז, שהוא גם סיבוב ההופעות העולמי הסולו הראשון של גומז, שיצא עקב יציאת אלבום הסולו הראשון שלה Stars Dance.

== רקע ==
ב-15 באפריל 2013, גומז הודיעה על סיבוב ההופעות שיתקיים בצפון אמריקה, ובאירופה, בין החודשים אוגוסט לנובמבר עקב יציאת אלבומה Stars Dance.

כשגומז נשאלה על סיבוב ההופעות, היא ענתה שהולכות להיות הופעות גדולות יותר מהופעות קודמות. בנוסף - אמרה "אני רוקדת הרבה ואני רוצה לבדר אנשים".

== ביטול הופעות ==
בספטמבר 2013 בוטלו כחמש הופעות בבלארוס, באוקראינה וברוסיה מפני שבקשת אַשְׁרַת הכנִיסה של גומז למדינות אלו נדחו, ככל הנראה עקב תמיכתה בזכויות להט"ב, שאינה מקובלת בשלטוני המדינות האלו.

במהלך סיבוב ההופעות הודיעה גומז על הוספת הופעות חדשות באסיה ואוסטרליה, אך בדצמבר 2013 הודיעה על ביטול ההופעות הנוספות בעקבות סיבות אישיות. לאחר כשנתיים חשפה כי היא ביטלה את ההופעות מפני שהיא אובחנה כחולת זאבת ונאצלה לעבור טיפולים כימותרפיים.

== ראו גם ==
* Selena Gomez & The Scene

==קישורים חיצוניים==

* 

==הערות שוליים==

קטגוריה:סיבובי הופעות מ-2013
קטגוריה:סיבובי הופעות של סלינה גומז
עונת 1957/1958 בליגה הלאומית בכדורסל

עונת 1957/1958 בליגה הלאומית בכדורסל הייתה העונה הרביעית של הליגה. הליגה כללה 12 קבוצות ללא מכבי עתיד שסיימה בעונה הקודמת במקום האחרון .

על ניצחון במשחק הוענקו שתי נקודות ונקודה בודדת הוענקה על ההפסד במשחק. העונה הסדירה החלה ב-28 בדצמבר 1957 הסתיימה ב-17 באוקטובר 1958 בניצחון של מכבי תל אביב בפעם הרביעית ברציפות.

בהתאם לתוצאות העונה מכבי פתח תקווה והפועל בית אלפא ירדו ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||22||19||3||1337||968||369||41 
|-
|2||הפועל תל אביב||22||19||3||1342||966|| 346||41 
|-
|3||הפועל חולון||22||14||8||1313||1235||78||36 
|-
|4||הפועל משמר העמק||22||13||9||1199||1141||58||35
|-
|5||הפועל חיפה||22||13||9||1143 ||1119||24||35
|-
|6||מכבי דרום תל אביב||22||12||10||1115||1087||28||34 
|-
|7||מכבי חיפה||22||9||13||936||1079||143-||31 
|-
|8||מכבי ירושלים||21||9||12||1184 ||1306||122-||30
|-
|9||הפועל אשדות יעקב||22||7||15||966||1097||131-||29
|-
|10||הפועל ירושלים||21||6||15||1041||1158||117-||27 
|-bgcolor=#ffcccc
|11||הפועל בית אלפא||22||5||17||1022||1128||106-||27
|-bgcolor=#ffcccc
|12||מכבי פתח תקווה||22||5||17||1020||1204||184-||27
|}

== ראו גם ==

* גביע המדינה בכדורסל 1957/1958

==קישורים חיצוניים==
* [http://basket.co.il/history.asp?cYear=1958&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/27 עמודים 52-53]

קטגוריה:1958 בישראל: ספורט
קטגוריה:עונות בליגה העליונה בכדורסל בישראל
קטגוריה:1957 בישראל: ספורט
קטגוריה:תחרויות כדורסל ב-1958
קטגוריה:תחרויות כדורסל ב-1957
RIKEN

RIKEN (ביפנית: 理研; שם מלא: 国立研究開発法人理化学研究所, היגוי: Kokuritsu Kenkyū Kaihatsu Hōjin Rikagaku Kenkyūsho ;מילולית: חברה לאומית למחקר ופיתוח RIKEN) הוא מכון מחקר גדול ביפן, הפרוס על פני שבעה קמפוסים ברחבי המדינה ועוסק במדע בסיסי ויישומי בתחומי מדעי המחשב, פיזיקה, כימיה, ביולוגיה ורפואה. המכון הגיע להישגים עולמיים בתחום מחשבי על (מחשב K) ויצירת יסודות על-כבדים (יצירת היסוד ניהוניום (113=z). המכון מעסיק כ-3000 חוקרים וממומן כמעט באופן מלא על ידי ממשלת יפן.

== היסטוריה ==
המכון נוסד בשנת 1917, לפי החלטת הדיאט של יפן, כמוסד פרטי בשותפות של תעשיינים, הממשלה והמשפחה הקיסרית. ב-1927 נוצר סביב המכון אגד-חברות (זאיבצו), קבוצה שכללה בשיאה (1939) 63 חברות ו-121 מפעלים שייצרו ושיווקו מוצרים על סמך הפיתוחים המדעיים של המכון (מאחד מהם נוצר תאגיד האלקטרוניקה Ricoh).

במהלך מלחמת העולם השנייה ניהלה יפן את תוכנית הגרעין הצבאית שלה במסגרת RIKEN. באפריל 1945 הפציץ חיל האוויר של ארצות הברית את מעבדות המכון בקומגומה ולאחר המלחמה הרסו האמריקאים את שני מאיצי החלקיקים במקום ולאחר מכן פירק משטר הכיבוש האמריקאי ביפן את RIKEN. ב-1958 העביר הדיאט את חוק RIKEN שהחיה את הארגון כתאגיד ממשלתי. ב-1963 הוקם מטה RIKEN בוואקו, במחוז סאיטאמה, ליד טוקיו. מטה זה מרכז את תוכניות המחקר והפיתוח ארוכות הטווח של המכון ומתווה את מדיניות התקצוב של המרכזים השונים.
מאז שנות ה-80 של המאה ה-20 התפתח המכון באופן מהיר.

המכון מקיים שיתופי פעולה עם מכון רתרפורד אפלטון בבריטניה (קבוצת משימה לחקר מיואונים), המעבדה הלאומית ברוקהייבן בארצות הברית ועוד.

בשנת 2014 הסתבך המכון בשל גילוי שמחקר בנוגע לתאי גזע, שבוצע במכון והתפרסם בכתב העת Nature היה מזויף ובעטיו התאבד המדען שפרסם אותו.

== מרכזי המכון ==
ה[[סינכרוטרון SPring-8]]

* ואקו
** מטה מדעי ומנהלה
** מרכז מבנה החומר
** מרכז למחקרים במאיץ יונים כבדים ע"ש נישימה
** מרכז לחקר קיימות
** מכון למדעי המוח
** מרכז מחקר מתקדם בפוטוניקה, בפרט טרה-הרץ פוטוניקה
* מרכז מדעי החיים בצוקובה (つくば市, Tsukuba)
* הסינכרוטרון SPring-8 ולייזר אלקטרונים חופשיים בהרימה (播磨町,Harima) מחוז היוגו
* מרכז יוקוהמה
** מרכז מחקר בתהודה מגנטית גרעינית
** מחקרי רפואה, בפרט גנטיקה
** טכנולוגיות מדעי החיים
** פרמצבטיקה וטכנולוגיות רפואיות מתקדמות
** מרכז לביולוגיה מבנית
* מרכז קובה
** המכון למדעי המחשב (בפרט מחשוב-על)
** מכון לרפואה גרעינית, דימות רפואי וביולוגיה התפתחותית (שנודע במחקרים פורצי דרך ושנויים במחלוקת בתאי גזע)

== הישגים ==
* שניים מעובדי המכון זכו בפרס נובל לפיזיקה: הידקי יוקאווה (1949) ושינאיצ'ירו טומונאגה (1965)
* ביולי 2004 יצר צוות חוקרים ב-RIKEN את היסוד ה-113, הראשון שהתגלה על ידי צוות אסיאתי. באפריל 2005 יצרו שנית אטומים של היסוד. התגלית הוכרה ב-2015 והשם שהוצע לו הוא "ניהוניום", (Nihonium), על שם יפן (יפנית:"ניהון"=יפן), "ארץ השמש העולה".
* מחשב העל מחשב K, הוכרז כמחשב המהיר ביותר בעולם בשנת 2011.

==קישורים חיצוניים==

* 

==הערות שוליים==

קטגוריה:מכוני מחקר פיזיקלי
קטגוריה:מכוני מחקר ביולוגי
קטגוריה:מכוני מחקר רפואי
קטגוריה:מאיצי חלקיקים
קטגוריה:יפן: מדע וטכנולוגיה
IC 5152

IC 5152 היא גלקסיה ננסית לא-סדורה בקוטר של כ-6,850 שנות אור הנמצאת במרחק של כ-5.5 מיליון שנות אור מכדור הארץ בקבוצת הכוכבים אינדיאני. הגלקסיה התגלתה בשנת 1908 על ידי דליסל סטוורט. גם כיום המדענים אינם בטוחים האם הגלקסיה הנה חלק מהקבוצה המקומית.

== קישורים חיצוניים ==

* 

== הערות שוליים ==

קטגוריה:קבוצת הכוכבים אינדיאני
קטגוריה:הקבוצה המקומית
קטגוריה:גלקסיות לא-סדורות ננסיות
קטגוריה:קטלוגי אינדקס
NGC 4361

NGC 4361 הוא ערפילית פלנטרית הנמצאת במרחק של כ-3,900 שנות אור (1,200 פארסק) מכדור הארץ בקבוצת הכוכבים עורב. מסתה של הערפילית מוערכת בכ-0.4 מסת שמש, קוטרה הזוויתי של הערפילית כ-2 דקות קשת ששקולות לקוטר של כ-2.25 שנות אור והיא מתפשטת במהירות של כ-26 ק"מ בשנייה. לערפילית בהירות נראית מדרגה 10.9 כך שניתן לצפות בה באמצעות טלסקופ חובבים כ-2.4 מעלות מדרום-מזרח לכוכב ג'יינה (γ בעורב) וכ-2.6 מעלות מדרום-דרום-מערב לכוכב אלגורב (δ בעורב).

הערפלית התגלתה על ידי ויליאם הרשל בשנת 1785.

==קישורים חיצוניים==

* 

==הערות שוליים==

קטגוריה:קבוצת הכוכבים עורב
קטגוריה:ערפיליות פלנטריות
קטגוריה:הקטלוג הכללי החדש
HD 115337

HD 115337 הוא על-ענק כתום הנמצא במרחק של 680 שנות אור (210 פארסק) מכדור הארץ בקבוצת הכוכבים ג'ירף. הכוכב בעל בהירות נראית של 6.272 כך שניתן לראותו בעין בלתי מזוינת בתנאים מיטביים. הכוכב בעל בהירות מוחלטת של 0.345-.

ל-HD 115337 בן זוג שהוא כוכב מהסדרה הראשית לבן אשר עמום ממנו בהרבה.

==קישורים חיצוניים==
* 

קטגוריה:על-ענקים מסוג K
קטגוריה:קבוצת הכוכבים ג'ירף
ער

עֵר, דמות מקראית, בנו של יהודה אשר נולד לו מבת שוע ונכדו של יעקב. אחיהם הבכור של אונן ושלה. אביו לקח לו לאישה את תמר.

== מותו של ער==

המקרא מספר כי אין המחבר המקראי מוסר מידע מדוע המית ה' את ער. היות שער מת, ניתנה תמר אשתו לאונן כדי שזה ייבם אותה. שמו מופיע ב כחלק משושלת לבית יהודה עם ציון המחבר כי עשה את הרע בעיני ה'.

בתלמוד הבבלי קיימת מסורת המספרת כי ער כמו אחיו אונן, נמנע מלעבר את תמר ולכן נענש. רש"י בעקבות חז"ל מפרש כי חטאו של ער זהה לחטאו של אונן ולכן הומת : "כרעתו של אונן משחית זרעו שנאמר באונן וימת גם אותו כמיתתו של ער מיתתו של אונן ולמה היה ער משחית זרעו כדי שלא תתעבר ויכחיש יפיה".

לשיטתו של רמב"ן ער הומת בשל מעורבות אביו יהודה במכירת יוסף: 

==מדרש שמו==
ילקוט שמעוני דורש את שמו של ער כך: "ויקרא את שמו ער () -בן שהוער (הורק) מן העולם." יש הטוענים כי הסבר לשמו של ער בא במהופך בסיפור: " עֵר בְּכוֹר יְהוּדָה- רַע, בְּעֵינֵי ה'"
תרגום יונתן לתורה מתרגם את שמו כערירי "ואתעברת וילידת וקראת ית שמיה ער ארום בלא וולד עתיד לממת".
==ראו גם==
* רשימות היחש של יהודה

==הערות שוליים==

קטגוריה:אישים בפרשת וישב
קטגוריה:אישים בספר דברי הימים
קטגוריה:פרשת וישב
קטגוריה:אישים משבט יהודה
הסגר ביירה

הסגר ביירה (באנגלית: Beira Blockade) המכונה גם פטרול ביירה (באנגלית: Beira Patrol), היה הסגר אשר כפתה בריטניה על נמלי מוזמביק הפורטוגזית, במטרה לנתק את אספקת הנפט לרודזיה (זימבבואה של ימינו) דרך נמלים אלו. 

ההסגר הוטל בהוראת ראש ממשלת בריטניה הרולד וילסון כתגובה להכרזת העצמאות של רודזיה. רודזיה הייתה מדינה בדרומו של חבל רודזיה, אשר נשלטה על ידי מיעוט לבן לצד רוב שחור אשר היה בעיקרו של דבר משולל זכויות פוליטיות. קודם עצמאותה, ברודזיה התקיימה מושבה בריטית ארוכת שנים בשם רודזיה הדרומית. בשנות קיום המושבה פקדו אותה בריטים רבים אשר התיישבו בה וקבעו בה את מקום מגוריהם. בשנת 1964, עם עלייתו של הפוליטיקאי הרודזי איאן סמית לראשות ממשלת רודזיה הדרומית, המתח בין הלבנים ברודזיה להנהגת האימפריה הבריטית בלונדון הגיע לשיאו. בסופו של תהליך זה, בחרו הלבנים ברודזיה הדרומית לצאת לדרך עצמאית ולהתנתק מחסותה של האימפריה. למרות שבתחילה היו מי ששקלו בבריטניה לדכא את המרד באמצעים צבאיים, עד מהרה הוחלט בשני הצדדים כי יש להימנע ממלחמת אחים בין בריטים לבריטים. ברם פנתה בריטניה להטלת סנקציות כלכליות ופוליטיות. בראשית שנת 1966, על מנת להגביר את הלחץ הכלכלי על רודזיה, החלו כוחות הצי וחיל האוויר המלכותיים להטיל את הסגר הימי על נמלי הים של מוזמביק. באותה התקופה נשלטה מוזמביק על ידי האימפריה הפורטוגזית, אשר תמכה במשטר המיעוט הלבן ברודזיה. דרך נמלים אלו רודזיה ייצאה וייבאה סחורות אליה וממנה. הסגר נותר על כנו במשך כעשר שנים עד לשנת 1975, אז נפל המשטר הרודני בפורטוגל, מוזמביק זכתה בעצמאות, ומייד לאחר מכן הצטרפה למאבק המלחמתי ברודזיה. בשנת 1979, לאחר התארכות המלחמה, וויתר המיעוט הלבן ברודזיה על שלטונו, והעבירו לרוב השחור בראשות רוברט מוגאבה.

==רקע==

==מהלך ההסגר==

<gallery widths="160px" heights="90px" perrow="3">
 קובץ:31 Shackleton mail drop Aug1970.jpg|מטוס בריטי מדגם אוורו שקלטון (Avro Shackleton), באזור מוזמביק באוגוסט 1970
 קובץ:47 Shackleton mail drop Beira patrol July1970.jpg|מטוס בריטי מדגם אוורו שקלטון (Avro Shackleton), באזור מוזמביק ביולי 1970
 קובץ:49 Mail drop Beira Strait Sept1971.jpg|מטוס בריטי מדגם אוורו שקלטון (Avro Shackleton), באזור מוזמביק בספטמבר 1971
 </gallery>

==ראו גם==
* הכרזת העצמאות של רודזיה
* מלחמת הסבך הרודזי

==קישורים חיצוניים==

* ריצ'רד מובלי, [https://www.usnwc.edu/getattachment/5b9b2e96-200c-4d99-b8bb-0e3490488bfa/Beira-Patrol,-The-Britain-s-Broken-Blockade-again פטרול ביירה: המצור הבריטי השבור נגד רודזיה], עיתון Naval War College Review
* [http://www.hmsrelentless.co.uk/beirapatrol.pdf פטרול ביירה], 2012, באתר HMS Relentless Association Website

==הערות שוליים==

קטגוריה:מוזמביק: היסטוריה
קטגוריה:רודזיה הדרומית: צבא וביטחון
קטגוריה:היסטוריה של הצי המלכותי הבריטי
קטגוריה:הממלכה המאוחדת: קרבות
קטגוריה:מצורים
קטגוריה:לוחמה כלכלית
דיאטומיט

דיאטומיט או אדמה דיאטומית (Diatomaceous earth) או kieselguhr היא מינרל טבעי רך המורכב בעיקר מסיליקה והנוצר משקיעה בימים או אגמים של צורניות – אצות חד-תאיות מכוסות תחמוצת צורן. החומר נגרס בקלות לגרגרים שקוטרם מ-3 מיקרון ועד למילימטר אך לרוב בטווח שבין 10 ל-200 מיקרון וצבעם לבן. דיאטומיט נקבובי ולכן צפיפותו נמוכה. הנקבוביות הגבוהה מאפשרת ספיחה יעילה ולכן אדמה דיאטומית משמשת כמצע סינון, כחומר סופח לנוזלים וכ"חול" להפרשות חתולים. שימושים נוספים הם כחומר שחיקה עדין לצורכי ליטוש, כקוטל חרקים, כמַלְאָן (filler) במוצרי פלסטיק וגומי, כמצע לזרזים כימיים, כמייצב בדינמיט וכמבודד תרמי. הרכב אדמה דיאטומית יבשה משתנה בהתאם לגיל הסלע, לתכולת החרסית המעורבת בסיליקה ולמין האצה שיוצרת את המשקע; המרכיבים העיקריים של החומר: 80%–90% סיליקה, 2%–4% אלומינה ו-0.5%–2% תחמוצות ברזל. 
אדמה דיאטומית

=== יישומים ===
אדמה דיאטומית זמינה מסחרית ב־3 צורות: 
* כחומר גולמי שנגרס לצורך אריזה 
* כאבקה טחונה לגרגרים בגודל 10–50 מיקרון לשימוש כקוטל חרקים
* לאחר חימום לשימוש כמַלְאָן

==== חומרי נפץ ====
בשנת 1866 גילה אלפרד נובל שניטרוגליצרין הופך יציב יותר כשהוא ספוח בדיאטומיט, וכך אִפשר טיפול ושינוע מהיר ויעיל יותר בחומר הנפץ, שעליו רשם פטנט בשם דינמיט. 

==== מצע סינון ====
מסננים מצינורות מלאים בדיאטומיט שמשו לראשונה לסינון מים במהלך מגפת כולרה בבודפשט בשנת 1892. החומר משמש לסינון מים בבריכות שחייה, במערכות מי שתייה ובאקווריומים. המבנה הנקבובי של הגרגרים מאפשר ספיחה יעילה של חלקיקים קטנים. פרט למים ניתן לסנן באמצעות אדמה דיאטומית גם נוזלים כבירה, יין, סירופים ודבש מבלי לשנות את הטעם, הצבע או הערכים התזונתיים שלהם.

==== חומר שחיקה ====
היישום הוותיק ביותר של המינרל הוא כחומר לשחיקה עדינה, ובכך הוא משמש במשחות שיניים ולליטוש מתכת. 

==== הדברה ====
דיאטומיט משמש להדברת מזיקים. מנגנון הפעולה הוא היצמדות הגרגרים לשלד החיצוני של פרוקי רגליים, וספיחה של פחמימנים מציפוי השעווה המגן (הקוטיקולה), וכך נגרמת התייבשות של המזיק. ליישום זה משתמשים באדמה שלא טופלה בחום, ובקוטר גרגרים של כ-12 מיקרון. 

==== בידוד חום ====
החומר כאבקה משמש כמבודד תרמי – למילוי חללים מבודדים במתקנים קריוגניים, וכן לבידוד תנורי בישול מסוג AGA (תנור שפיתח גוסטב דאלן המבוסס על אגירת חום של בעירה איטית).

==== מצע לזרזים ====
בשל שטח הפנים הגדול, האבקה דיאטומיט משמש כמצע לזרזים בתעשייה הכימית, לדוגמה כמצע לניקל לשימוש בתגובות הידרוגנציה.

==== שימושים בחקלאות ====
האבקה משמשת כחומר מונע התגיישות, והיא תוסף מאושר למזון בעלי חיים לצורך זה. אדמה דיאטומית משמשת גם כמצע גידול בהידרופוניקה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קרקעות
קטגוריה:סלעי משקע
ג'ורג' פיפס, מרקיז נורמנבי השני

ג'ורג' אוגוסטוס קונסטנטין פיפס, מרקיז נורמנבי השני (באנגלית: George Augustus Constantine Phipps, 2nd Marquess of Normanby; 23 ביולי 1819 – 3 באפריל 1890) היה פוליטיקאי בריטי מהמפלגה הליברלית שכיהן בתפקידי ממשל קולוניאליים כמשנה למושל נובה סקוטיה, מושל קווינסלנד, מושל ניו זילנד ומושל ויקטוריה.

==ראשית חייו==
ג'ורג' פיפס נולד בלונדון כבנם של קונסטנטין פיפס, מרקיז נורמנבי הראשון ושל אשתו, מריה, בתו של תומאס לידל, ברון רבנסוורת' הראשון. את תואר האצולה שלו הוא קיבל כאשר ב-1831 ירש אביו את תואר רוזן מולגרייב. ב-1838, כאשר אביו קיבל את תואר מרקיז נורמנבי הוא קיבל את התואר רוזן מולגרייב. הוא נכנס למשמר קולדסטרים בדרגת לוטננט משנה וב-1838 הוא קודם לדרגת לוטננט.

==קריירה פוליטית וקולוניאלית==
ב-1847 נבחר נורמנבי לבית הנבחרים מטעם מחוז הבחירה של סקרבורו, מושב שבו הוא החזיק עד 1851 ושוב מ-1852 ועד 1857. ב-1851 הוא מונה על ידי הלורד ראסל לתפקיד מבקר משק בית המלכותי (Comptroller of the Household). כאשר נבחר לורד' אברדין לתפקיד ראש הממשלה בראשית 1852, מונה נורמנבי לתפקיד גזבר משק הבית המלכותי (Treasurer of the Household), תפקיד אותו הוא מילא עד 1858, כששלוש השנים האחרונות מתוכן היו כבר בתקופת כהונתו של הלורד פרלמרסטון כראש הממשלה. בשנה שלאחר מכן הוא מונה להיות המשנה למושל נובה סקוטיה ובתפקיד זה הוא כיהן עד 1863. באותה שנה הוא ירש את תואר המרקיז של אביו ונכנס לבית הלורדים.

ב-1868 שב נורמנבי לתפקיד ממשלתי כאשר הוא מונה על ידי הלורד גלאדסטון להיות Lord-in-Waiting. בשנה שלאחר מכן הוא קודם להיות הקפטן של יחידת המשמר של המלכה (Honourable Corps of Gentlemen at Arms). ב-1871 הוא מונה להיות מושל קווינסלנד, תפקיד אותו מילא עד 1874, כאשר הוא מונה להיות המושל הכללי של ניו זילנד. בתפקיד זה הוא שימש עד 1879 ולאחר מכן הוא מונה להיות מושל ויקטוריה ושימש בתפקיד זה עד 1881.

==משפחתו==
ב-1844 נשא לורד נורמנבי לאישה את לאורה, בתו של קפטן רוברט ראסל מהצי המלכותי. כאשר הוא שירת כמשנה למושל של נובה סקוטיה, אירחו הוא ואשתו את נסיך ויילס (לימים המלך אדוארד השביעי) ואת הנסיך אלפרד כאורחיהם בבית המושל שבהליפקס. לזוג נולדו כמה ילדים. המרקיזה לאורה מתה בלונדון בינואר 1855 בהיותה בת 69. הלורד נורמנבי מת בברייטון באפריל 1890 בגיל 70 ובנו הבכור, קונסטנטין, ירש אותו. אחת מבנותיהם, ליידי קתרין לואיזה פיפס, נישאה לרוזן אלסמר השלישי.

==קישורים חיצוניים==

קטגוריה:המושלים הכלליים של ניו זילנד
קטגוריה:מושלי מדינות אוסטרליה
קטגוריה:אנשי ממשל באימפריה הבריטית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:חברי המועצה המלכותית
קטגוריה:חברי בית הלורדים הבריטי
קטגוריה:חברי הפרלמנט של הממלכה המאוחדת (1847–1852)
קטגוריה:חברי הפרלמנט של הממלכה המאוחדת (1852–1857)
קטגוריה:בריטים שנולדו ב-1819
קטגוריה:בריטים שנפטרו ב-1890
כנסת נכבדה

כנסת נכבדה היא תוכנית לילדים בנושא הכנסת, החינוך והתרבות המשודרת בחינוכית.

==רקע==
התוכנית מונחה על ידי בובות, שהם תיכוניסטים בני 12 בשם צ'אקולה והיפסטר המנהלים אולפן חי מכנסת ישראל, אליהם מצטרפים שני כתבים בשם שלום טוקבק (דב נבון) וגולדי (דנה אברהם-סמו), שם הם מראיינים חברי כנסת ומנסים להמציא חוקים מיוחדים.

==הדמויות==
* היפסטר (אריאל דורון) וצ'אקולה (אפרת גונן) - מנחי התוכנית
* גולדי (דנה אברהם-סמו) - כתבת התוכנית
* שלום טוקבק (דב נבון) - כתב התוכנית

== קישורים חיצוניים ==

* "[https://www.kankids.org.il/program/?catId=1499 כנסת נכבדה]" באתר כאן חינוכית

קטגוריה:תוכניות טלוויזיה ישראליות
קטגוריה:הטלוויזיה החינוכית הישראלית
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:תוכניות טלוויזיה ישראליות בכיכובן של בובות
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כאן חינוכית: תוכניות וסדרות
ראיון האי וסילי

האי וסילי הוא שמה של אחת הנפות הוותיקות ביותר בעיר סנקט פטרבורג וממוקמת במרכזה.

הנפה מורכבת מחמישה מחוזות מוניציפליים:
* המחוז המוניציפלי השביעי
* המחוז המוניציפלי של האי וסילי
* המחוז המוניציפלי של אי הדקבריסטים
* המחוז המוניציפלי של גוואן
* המחוז המוניציפלי הימי
==גאוגרפיה==
האי וסילי מורכב משלושה איים: האי וסילי, אי הדקבריסטים והאי הצפוני, הקטן יותר.
==היסטוריה==
נפת האי וסילי הוקמה בשנת 1917 והייתה אחת מתוך 15 נפות שהוקמו בפטרוגרד. באפריל 1936 הוקטן שטחה משהופרדה ממנו נפת סברדלוב. ביוני 1961 סברדלוב פורקה ושטחה אוחד עם נפת האי וסילי.
==אתרים בעלי עניין==
* בית הבורסה, כיום המוזיאון המרכזי של הצי הרוסי
* בית פושקין – המכון לספרות רוסית
* אוניברסיטת סנקט פטרבורג – אחת האוניברסיטאות החשובות ברוסיה
* קונצקאמרה – המוזיאון לאתנוגרפיה ואנתרופולוגיה
* ארמון מנשיקוב – מבנה האבן הראשון בעיר
* המוזיאון לזואולוגיה
* ספריית האקדמיה הרוסית למדעים – אחת הספריות הגדולות ברוסיה ובעולם

==אוכלוסייה==
בהתאם למפקד אוכלוסין משנת 2002 כרבע מתושבי האי (25%) עבדו בתחום התעשייה. ילדים ומתבגרים היוו 16% מאוכלוסיית הנפה, 58% מבוגרים בעלי יכולת עבודה, 26% פנסיונרים. צפיפות האוכלוסין מגיעה ל-11,260 איש לקילומטר רבוע כשעל פי נתון זה הוא אחד האזורים העירוניים הפחות צפופים ברוסיה.

==תחבורה==
גשר הארמון, המוביל מנפת האדמירליות וארמון החורף אל האי וסילי הוא הדרך היבשתית היחידה המחברת כלי רכב והולכי רגל ממרכז העיר אל האי וסילי. בשעות הלילה הגשר מורם לצורך מעבר אוניות ולא מתאפשר מעבר יבשתי אל האי וסילי וההגעה מתאפשרת רק באמצעות הרכבת התחתית.
;תחנות הרכבת התחתית העוברות ברובע:
27px קו האי וסילי-נבסקי – תחנת פרימורסקאיה
<br />
27px קו האי וסילי-נבסקי – תחנת האי וסילי
<br />
27px קו פרונזה-פרימורסקאיה – תחנת ספורטיבנאיה
<br />
27px קו הגדה הימנית – תחנת מכון גורני
<br />
27px קו הגדה הימנית – תחנת גוואן
<br />
27px קו הגדה הימנית – תחנת החזית הימית (מורסקוי פסאד)

==חינוך והשכלה==
בתחומיה נמצאים מספר מוסדות להשכלה גבוהה מהחשובים בעיר ואף האוניברסיטה החשובה ביותר בעיר, הנמצאת בשדרה הנקראת גדת האוניברסיטה:
*אוניברסיטת סנקט פטרבורג
*האוניברסיטה ההררית של סנקט פטרבורג

==אקולוגיה==
בתחום הנפה, סמוך לגדת הנהר נמצא הגן הבוטני האוניברסיטאי, המהווה אחת מהריאות הירוקות באי ומכיל מגוון גדול מאוד של פרחים.

==כלכלה==
עוד משנותיה הראשונות של העיר, פיוטר הגדול הורה לבנות באי וסילי את בית הבורסה על מנת לשכן בה את בורסת סנקט פטרבורג ששימשה במשך עשורים כמרכז המסחר העיקרי בעיר. כיום האי וסילי מהווה יעד תיירותי ובית הבורסה משמש כמוזיאון צבאי.
==גלריה==
<gallery>
תמונה:St petersburg 4.jpg|מבט אל בניין הבורסה
קובץ:Вид в направлении Же-де-Пом.jpg|הגן הבוטני של אוניברסיטת סנקט פטרבורג
קובץ:Akademika Sakharova Square SPB 01.jpg|מבט אל אוניברסיטת סנקט פטרבורג מככר האקדמאי סחרוב
קובץ:Пушкинский дом.jpg|בית פושקין
קובץ:IvanSmelov-BIRZHA.jpg|בית הבורסה
קובץ:Sankt-Peterburg 2012 4663.jpg|מבנה המוזיאון לזואולוגיה
קובץ:Saint Petersburg - Menshikov Palace 1710-27 - Backside & Inside Court of the Palace.jpg|ארמון מנשיקוב
קובץ:Kunstkamera SPB 01.jpg|המוזיאון לאתנוגרפיה ואנתרופולוגיה
קובץ:VO Universitet 12 Kollegiy 02-03-2008.jpg|חזית אוניברסיטת סנקט פטרבורג
</gallery>

==קישורים חיצוניים==

* 

קטגוריה:סנקט פטרבורג: נפות
בלו גרינברג

בלו גרינברג (באנגלית: Blu Greenberg; נולדה ב-21 בינואר 1936 בסיאטל, ארצות הברית) היא סופרת ופעילה חברתית אמריקאית שכותבת בנושאים של יהדות מודרנית וסוגיות העוסקות בנשים. גרינברג נחשבת מחלוצות הפמיניזם האורתודוקסי היהודי. הספרים הידועים ביותר שלה הם "על נשים ויהדות: מבט מהמסורת" (1981), ו"הלחם השחור: שירה לאחר השואה" (1994).

לגרינברג תואר ראשון במדע המדינה מברוקלין קולג' ותואר שני בפסיכולוגיה קלינית מאוניברסיטת העיר ניו יורק. כמו כן יש לה תואר שני נוסף בהיסטוריה יהודית מהישיבה יוניברסיטי. היא נשואה ליצחק 'ייץ' (ארווין) גרינברג, סופר, פרופסור להיסטוריה ורב, המקדם דיאלוג בין היהדות לבין הנצרות בארצות הברית.

גרינברג פעילה בתנועה המחברת בין יהדות לבין פמיניזם. בפברואר 1973 נתנה את ההרצאה הפותחת בוועידה הראשונה של הנשים היהודיות בארצות הברית שהתקיימה בניו יורק, וב-1997–1998 כיהנה כיו"ר הוועידה הראשונה והשנייה לפמיניזם ואורתודוקסיות. היא מייסדת שותפה והנשיאה הראשונה של הברית היהודית פמיניסטית-אורתודוקסית. בנוסף, קידמה גרינברג במרוצת השנים שיתופי פעולה בין נשים ממגוון דתות, ובהן גם נשים פלסטיניות.

גרינברג מרצה באוניברסיטאות ובקהילות יהודיות בארצות הברית. באחת ההרצאות טבעה את משפטה המפורסם: "היכן שיש רצון מצד הרבנים, יש אף דרך הלכתית (לערוך את התמורות המתבקשות)", עליו ספגה ביקורת קשה מדמויות כמו הרבנים אהרן ליכטנשטיין, יונתן זקס ואחרים. בשנת 2000 קיבלה גרינברג את פרס "נשים שעשו שינוי" מהקונגרס היהודי האמריקאי במהלך טקס שנערך במשכן הכנסת בירושלים.

==קישורים חיצוניים==
* 

קטגוריה:סופרים יהודים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פמיניסטיות יהודיות אמריקאיות
קטגוריה:פמיניסטים יהודים אמריקאים
קטגוריה:בוגרות אוניברסיטת העיר ניו יורק
קטגוריה:בוגרי אוניברסיטת העיר ניו יורק
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
שלמה יוסף וייצן

הרב שלמה יוסף וייצן (נולד ב-1959) הוא רבו של היישוב פסגות וראש כולל הדיינות ביישוב, רבה לשעבר של תנועת עזרא, ור"מ בישיבת בית אל.

==ביוגרפיה==
נולד בסנטיאגו, צ'ילה בשנת תשי"ט (1959) להורים ניצולי שואה. בשנת ה'תשכ"ה, כשהיה בגיל חמש, עלה לישראל ומשפחתו השתקעה בשכונת קריית משה בירושלים. למד בבית הספר חורב בירושלים, ובישיבת נתיב מאיר, באותה תקופה התלבט אם להפסיק ללמוד לימודי חול וללמוד כל היום תורה ובהוראת אביו נשאר ללמוד לימודי חול. לאחר גמר התיכון למד בישיבת מרכז הרב.

שירת בצה"ל בחיל התותחנים והמשיך בלימודי רבנות ודיינות בכולל פסגות. כיום מכהן כרב היישוב פסגות וכראש הכולל. 

משמש במשך עשרות שנים כר"מ בישיבת בית אל, מלמד בישיבה הגבוהה בבית שמש של רשת 'שעלי תורה', משמש כחבר בית הדין לממונות מועצה אזורית מטה בנימין. 

משיב על שאלות במדור "שאל את הרב" באתר ישיבה. 

שימש כרבה של תנועת עזרא למעלה מעשרים שנה, עד לפרישתו בקיץ ה'תשע"ט.

== חיים אישיים ==
נשוי לרחל ומתגורר ביישוב פסגות. אחיו הוא הרב יהושע וייצן, ר"מ בישיבת מעלות. גיסו היה הרב אלישע וישליצקי.

בנו, הרב אלקנה, הוא ר"מ בישיבת "רעותא" שבמושב כרמל. בנו, , נפל במתקפת הפתע על ישראל, בזמן שהדף מחבלים בקרב כרם שלום כחבר בכיתת הכוננות של קיבוץ כרם שלום.

==חיבוריו==
* חזק ויאמץ לבך - ספר אמונה מתוך שיחות שאמר ביישוב פסגות, 218 עמודים. 
כמו כן יצאו לאור חוברות של הרב על המסכתות הנלמדות בישיבת בית אל, וחוברות בענייני מלחמה לע"נ בנו עמיחי.

==קישורים חיצוניים==

* [http://www.yeshiva.org.il/midrash/?orderby=52 מאות שיעורים ומאמרים] מתוך אתר ישיבה
* [http://www.yeshiva.org.il/ask/?srch=1&orderby=6&q=&cat=1 למעלה מ-3,000 שאלות ותשובות] מתוך מדור שאל את הרב באתר ישיבה
* 
* 
* [http://www.daat.ac.il/daat/kitveyet/emunat/46/04602.htm מאמר על התפילה בעת צרה] מתוך ירחון אמונת עיתך
* [http://www.tora.co.il/shiurim/michlala/handesaim/tu_bishvat/pages/page73.htm מאמר על ט"ו בשבט] מתוך אתר תורה
* [https://www.inn.co.il/tags/הרב_שלמה_יוסף_וייצן/ כל הכתבות על הרב וייצן], באתר ערוץ 7

==הערות שוליים==

קטגוריה:רבני הציונות הדתית בישראל
קטגוריה:יהודה ושומרון: רבנים
קטגוריה:תלמידי הרצי"ה קוק
קטגוריה:ישראלים ילידי צ'ילה
קטגוריה:בוגרי בית הספר היסודי חורב (ירושלים)
קטגוריה:בוגרי ישיבת מרכז הרב
קטגוריה:בוגרי מכון בני דוד פסגות
קטגוריה:מחברי ספרי מוסר ומחשבה
קטגוריה:פסגות: אישים
קטגוריה:ראשי כולל אברכים ישראלים
קטגוריה:רבני ישיבת בית אל
קטגוריה:עולים בשנות ה-1960
קטגוריה:בוגרי ישיבת נתיב מאיר
קטגוריה:אבות שכולים: חללי צה"ל
קטגוריה:ישראלים שנולדו ב-1959
ארתור המילטון-גורדון, ברון סטנמור הראשון

ארתור צ'ארלס המילטון-גורדון, ברון סטנמור הראשון (באנגלית: Arthur Charles Hamilton-Gordon, 1st Baron Stanmore; 26 בנובמבר 1829 – 30 בינואר 1912) היה פוליטיקאי מהמפלגה הליברלית ופקיד קולוניאלי בריטי. היה לו קשר הדוק עם ראש ממשלת בריטניה, ויליאם גלאדסטון.

==ראשית חייו==
המילטון-גורדון נולד בלונדון כבנם הצעיר של ג'ורג' המילטון-גורדון שהיה ראש ממשלת בריטניה ושל אשתו השנייה, הרייט דגלס, שהייתה אלמנתו של ויקונט המילטון. הוא התחנך בבית ספר פרטי ולמד בטריניטי קולג', שם הוא היה נשיא מועדון הוויכוחים של קיימברידג'. לאחר סיום חוק לימודיו ב-1851 הוא עבד כעוזר המזכיר האישי לראש ממשלת בריטניה (אביו), בין השנים 1852 – 1855 ובין השנים 1854 – 1857 הוא היה חבר הפרלמנט מטעם מחוז הבחירה של בוורלי.

==קריירה קולוניאלית==
בשנים הבאות מילא המילטון-גורדון שורה של תפקידים בממשל הקולוניאלי. בין השנים 1861 – 1866 הוא כיהן כמשנה למושל ניו ברנזוויק. בתקופה זו הוא הבטיח את הסכמתה של המושבה לאיחוד קנדה. בשנים 1866 – 1870 הוא כיהן כמושל טרינידד. מפברואר 1871 ועד אוגוסט 1874 הוא שימש כמושל מאוריציוס. בשנים 1875 – 1880 הוא כיהן כמושל פיג'י. מנובמבר 1880 ועד יוני 1882 הוא כיהן כמושל ניו זילנד. בשנים 1883 – 1890 הוא כיהן כמושל ציילון הבריטית.

==קריירה עסקית==
ב-21 באוגוסט 1893 הוענק להמילטון-גורדון תואר אצולה, ברון סטנמור. ב-1897 הוא היה ליושב ראש של חברת איי האוקיינוס השקט (Pacific Islands Company), שהייתה חברה שנוסדה על ידי ג'ון ט. ארונדל, מרכז פעילותה היה בלונדון ופעילות הסחר שלה באוקיינוס השקט הייתה קשורה לפעולות כריית זרחה באי בנבה ובנאורו. ג'ון ט. ארונדל והלורד סטנמור היו האחראים למהלכי המימון של ההזדמנויות העסקיות החדשות הללו ועל ניהול המשא ומתן עם החברה הגרמנית ששלטה על זיכיונות הכרייה בנאורו. ב-1902 שולבו האינטרסים של חברת איי האוקיינוס השקט עם חברה מהמבורג והוקמה חברת הזרחה של האוקיינוס השקט (Pacific Phosphate Company) שהייתה מעורבת בכרייה בנאורו ובבנבה.

האוסף האתנוגרפי של המילטון-גורדון שנאסף על ידו בעת תקופת כהונתו כמושל פיג'י נתרם על ידו ב-1878 למוזיאון הבריטי.

==קישורים חיצוניים==

<div class="mw-content-ltr">
* [http://www.teara.govt.nz/en/biographies/2g13/gordon-arthur-hamilton W. P. N. Tyler. 'Gordon, Arthur Hamilton', from the Dictionary of New Zealand Biography. Te Ara - the Encyclopedia of New Zealand, updated 1-Oct-2013]
* [http://www.biographi.ca/en/bio.php?id_nbr=7405 J. K. Chapman, “GORDON, ARTHUR HAMILTON, 1st Baron STANMORE,” in Dictionary of Canadian Biography, vol. 14, University of Toronto/Université Laval, 2003–, accessed June 26, 2016, ]
* [http://www.ufv.ca/jhb/Volume_9/Volume_9_Newbury.pdf Newbury, Colin (Spring 2011). "Biography and Patronage in Crown Colony Governorships: Sir Arthur Hamilton Gordon and "Personal Administration"" (PDF). Journal of Historical Biography 9: 1–36.]
</div>

קטגוריה:המושלים הכלליים של ניו זילנד
קטגוריה:מושלי פיג'י
קטגוריה:מושלי טרינידד וטובגו
קטגוריה:מושלי ציילון
קטגוריה:אנשי ממשל באימפריה הבריטית
קטגוריה:מסדר ג'ון הקדוש
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:חברי פרלמנט בריטים
קטגוריה:ילדי ראשי ממשלת בריטניה
קטגוריה:בריטים שנולדו ב-1829
קטגוריה:בריטים שנפטרו ב-1912
יעקב אפשטיין (רב)

הרב יעקב אפשטיין (נולד בו' בניסן ה'תשי"ד, 9 במרץ 1954) הוא רב ישראלי, פוסק הלכה וחוקר תורני במכון התורה והארץ. מחבר סדרת השו"ת "חבל נחלתו", עורך ספרי השו"ת של הרב יעקב אריאל, ועוד. זוכה פרס כץ לשנת 2022.

==ביוגרפיה ופעילות==
נולד וגדל בקיבוץ סעד, לאמו יהודית ואביו חיים מנחם,<ref></ref> בנו של פרופ' יעקב נחום אפשטיין. למד בבית הספר היסודי דעת ובבית הספר התיכון בקבוצת יבנה. למד בישיבת מרכז הרב והיה תלמידם של הרב צבי יהודה קוק והרב אברהם אלקנה כהנא שפירא. שירת בצה"ל כקצין בחטיבת גולני. 

שימש לתקופה כר"מ בישיבת אורות הנגב שבמושב בית הגדי בראשות הרב שמחה שטטנר.

=== כתיבה ועריכה תורנית ===
הרב אפשטיין הוא מחבר וחוקר תורני ופוסק הלכה, עורך ספרים במסגרת מכון התורה והארץ ובאופן פרטי. גולת הכותרת של חיבוריו היא סדרת ספרי השו"ת "חבל נחלתו" – עשרים ותשעה כרכים בהם מחקרים ושאלות בהלכה בעניינים שונים. הסכמות לספריו קיבל מרבותיו, הרבנים אברהם אלקנה כהנא שפירא, יעקב אריאל, אביגדור נבנצל ודב ליאור. בספריו מביא הרב אפשטיין מאות פסקי הלכות מאת רבנים אלה, בע"פ ובכתב. בשנת 2022 זכה בפרס כץ ליישום ההלכה בחיים המודרניים על ספרו זה.<ref>; </ref>

פרסם במהלך השנים מאמרים רבים בכתבי העת תחומין, התורה והארץ, צוהר, אמונת עתיך, שמעתין ועוד. 

במסגרת עבודתו במכון התורה והארץ ערך את "באהלה של תורה", סדרת ספרי שו"ת בחמישה חלקים מאת הרב יעקב אריאל. כן היה מעורכי המהדורות החדשות של ספרי הראי"ה "שבת הארץ" (על הלכות שמיטה) ו"חוקות הארץ" על הלכות כלאים.

ערך את הספר "תורת קטיף" לזכר גוש קטיף ובו מאמרים של רבני ותושבי המקום, וכן ההדיר את שני כרכי ספרו של הרב ד"ר דוד אוקס "משכיל לדוד", חידושיו של הרב שמואל גורביץ שנדפסו תחת השם "קונטרס להקים שם" בתוך "וזאת ליהודה" מתורת הרב מנחם יהודה הלוי אושפיזאי, ספרו של הרב אלעזר צבי לאבא "שיח אמונה", ספר הזיכרון לרב מנחם ליבמן "ישועות מנחם" וספר חידושיו "עלי מנחם", כתבי הרב פרופ' בנימין דה-פריס "מדרש בנימין", ספרו של אלתר ורנר "עשרת השבטים", ועוד.

== חיים אישיים ==
בעבר התגורר במושב קשת ובעצמונה שבגוש קטיף. כיום מתגורר ביישוב שומריה. נשוי לאילנה לבית וידנפלד ואב לאחד עשר. חתנו הרב אלעד גדות הוא רב היישוב נגוהות.<ref></ref>

דודתו הייתה הרבנית שרה דרוקמן, אשת הרב חיים דרוקמן.

==קישורים חיצוניים==

* [http://www.toraland.org.il/רבני-מכון-התורה-והארץ/הרב-יעקב-אפשטיין/ ביוגרפיה מתוך אתר מכון התורה והארץ]
* 
* [http://www.toraland.org.il/חיפוש-במאגר?searchString=&MediaType=בחר+מדיה&CategoryNodeID=בחר+קטגוריה&SubCategoryNodeID=ראשית+בחר+קטגוריה&author=הרב+יעקב+אפשטיין מאות מאמרים ושאלות ותשובות מתוך אתר מכון התורה והארץ]
* 

==הערות שוליים==

קטגוריה:רבני הציונות הדתית בישראל
קטגוריה:גוש קטיף: רבנים
קטגוריה:מחברי ספרי שו"ת ישראלים
קטגוריה:מהדירי ספרות תורנית
קטגוריה:בוגרי ישיבת מרכז הרב
קטגוריה:תלמידי הרב אברהם אלקנה שפירא
קטגוריה:שומריה: אישים
קטגוריה:תלמידי הרצי"ה קוק
קטגוריה:רבני מכון התורה והארץ
קטגוריה:סעד (קיבוץ): אישים
קטגוריה:קשת: אישים
קטגוריה:בני עצמון: אישים
קטגוריה:זוכי פרס כץ
קטגוריה:ישראלים שנולדו ב-1954
ראיון ויבורג

מראה טיפוסי ברובע ויבורג
ויבורג (רוסית: Выборгский район) הוא אחד מ-18 ראיון של העיר סנקט פטרבורג, הממוקמת בחלקה הצפוני. שמה נובע משם העיר ויבורג הסמוכה, הנמצאת במחוז לנינגרד וגובלת בפינלנד. אף שהנפה נחשבת לחלק היסטורי של העיר, כל המבנים שהיו קיימים לפני פרוץ מהפכת אוקטובר נהרסו בתקופת ברית המועצות לצורך בניית שכונות חדשות. מבחינת איכות התשתיות הנפה נחשבת לאחד האזורים הטובים ביותר. עם זאת, היא סובלת מרמה נמוכה של איכות מי השתייה ופגיעה באיכות סביבה מאחר שבגבולותיה נמצאים שני אזורי תעשייה גדולים ובהם פועלים מפעלים רבים.

בתחומיה קיימים המחוזות המוניציפליים הבאים: 
*המחוז המוניציפלי סמפסונייבסקויה
*המחוז המוניציפלי סבטלנובסקויה
*המחוז המוניציפלי סוסנובסקויה
*המחוז המוניציפלי החמישה-עשר
*המחוז המוניציפלי פרנאס
*המחוז המוניציפלי שובאלובו-אוזרקי
*הכפר לבאשובו
*הכפר פארגולובו

==היסטוריה==
עוד לפני הקמת העיר במאי 1703, באזור שהיום נמצאת נפת ויבורג כבר היה יישובים רוסים, הכפרים אודינצובו, קוקושקינו, גרינקינו ומקסימובו שכונו בשם הכללי "הצד של ויבורג", אזור שמאוחר יותר נכבש על ידי שוודיה. מאוחר יותר בצו פיוטר הגדול, נבנו באזור בתי חולים שדה בשנים 1715 ו-1717.

החל משנת 1711 החלו בבניית בתי מגורים והרובע החל להתפתח לאיטו. נבנו מפעלים שונים לסוכר ועור, מבשלות בירה, בתי סוהר ובתי קיץ ששימשו את בני האצולה עד לפרוץ מהפכת אוקטובר. בחודשים מרץ-מאי 1917 בוצע רפורמה בחלוקה המינהלית בפטרוגרד והעיר אוגדה ב-15 רבעים שונים. מבנים רבים בעיר נהרסו לטובת מבנים חדשים.

ביולי 1922 אוחדה נפת פרוחובסקי אל ויבורג ובאפריל 1936 הופרדה מהנפה נפת המשמר האדום. בינואר 1952 הנפה שינתה שמה לנפת סטלין. באפריל 1954 פורק מחוז המשנה פארגולובסקי ממחוז לנינגרד והכפרים לבאשובו ופארגולובו הוכנסו לתחום השיפוט של הנפה.

בינואר 1958 הוחזר שם הנפה לשמה הקודם ואופי הבנייה החל להשתנות, כשבשנות ה-60 נבנו בניינים חדשים רבים על חשבון הריסת מבנים היסטוריים. גבולות הנפה הנוכחיים הוגדרו בשנת 1988.

==תחבורה==
הנפה נחשבת לאחד האזורים הנגישים ביותר מבחינה תחבורתית, ישנם קווי אוטובוס רבים ושש תחנות רכבת תחתית. בשטח הנפה ממוקם נמל התעופה לבאשובו.

==אקולוגיה==
פארק סוסנובקה
פארק שובאלבסקי
[[פארק אודלני.]]
ישנה כמות גדולה מאוד של גנים ופארקים, הגדולים שבהם הם פארק סוסנובקה (המשתרע לגודל של 305 הקטרים), פארק אודלני, מתחם האקדמיה הטכנית לייעור ופארק שובאלבסקי בכפר פארגולובו (זאת נוסף לחמישים גנים נוספים).
בשל סמיכות מפעלי תעשייה לרובע, ישנה רמת זיהום אוויר גבוהה בשל מפעלים כימיים ומפעלים פטרוכימיים הפועלים באזורי התעשייה של הנפה.
==כלכלה==
ויבורג הוא אחד האזורים התעשייתיים בעיר ובתחום הנפה ישנם שני אזורי תעשייה ובהם מספר מפעלים ופועלים 30,722 עסקים, מהם 11,154 עסקים בינוניים ועוד 5,024 עסקים קטנים. נכון לשנת 2007, כוח העבודה עמד על 140 אלף איש.
==ספורט==
בסיס זניט בפארק אודלני
בתחומי פארק אודלני בנפה נמצא מתקן האימונים וכפר הנופש של מועדון הכדורגל זניט סנקט פטרבורג.
==קישורים חיצוניים==

* 

קטגוריה:סנקט פטרבורג: נפות
הלימוד היומי באמונה

הלימוד היומי באמונה הוא סדרת חוברות של כתבי ראשונים ואחרונים בנושאי אמונה ומחשבת ישראל, המחולקות ללימוד קצר בכל יום. החוברות נערכות ויוצאות לאור על ידי עמותת בשביל הנשמה. במסגרת המיזם יצאו לאור עד כה 18 חוברות בתפוצה של אלפי עותקים לכל חוברת, ואלפי מנויי דואר אלקטרוני. במקביל להוצאת החוברות מתקיים הלימוד באופן מקוון במספר אתרי אינטרנט. את המיזם מלווים הרב אלישע אבינר והרב יצחק שילת.

==מהחוברות שיצאו לאור==
* אמונות ודעות - 189 עמ', יצא לאור באדר א' תשע"ו
* חובות הלבבות - 301 עמ', יצא לאור בתמוז תשע"ד
* ספר הכוזרי
* אגרות הרמב"ם - 159 עמ', יצא לאור בכסלו תשע"ו
* פרקי אמונה במשנה תורה להרמב"ם
* דרשות הר"ן
* ספר העיקרים
* נצח ישראל וגבורות השם
* תפארת ישראל - 173 עמ', יצא לאור בטבת תשע"ד
* לקט מכתבי הראי"ה - 111 עמ', יצא לאור באייר תשע"ד
* אורות התשובה - 205 עמ', יצא לאור בתמוז תשע"ג

==קישורים חיצוניים==
* [http://www.yeshiva.org.il/Tags/לימוד%20יומי%20באמונה הלימוד היומי] באתר ישיבה.
*[http://www.meirtv.co.il/site/emuna_list.asp על הלימוד היומי באמונה] באתר ערוץ מאיר.
* [http://www.kipa.co.il/jew/52091.html על הלימוד היומי באמונה] באתר כיפה.
* [http://www.inn.co.il/News/News.aspx/277011 על הלימוד היומי באמונה] באתר ערוץ 7.
* [http://www.srugim.co.il/76107-מחר-זה-מתחיל-כולם-יכולים-ללמוד-הרב-קוק על הלימוד יומי באמונה] באתר סרוגים.
* [http://www.inn.co.il/News/News.aspx/277257 ראיון עם עורכי לימוד היומי באמונה] באתר ערוץ 7 .

==הערות שוליים==

קטגוריה:לימוד תורה מחזורי
קטגוריה:מוסדות לצד ישיבת מרכז הרב
קטגוריה:ספרי מחשבת ישראל
קטגוריה:הנצחת חללי הטרור בישראל
לי מריווד'ר

לי אן מריווד'ר (באנגלית: Lee Ann Meriwether; נולדה ב-27 במאי 1935) היא שחקנית ודוגמנית אמריקאית, בעלת התואר מיס אמריקה לשנת 1955.

==ביוגרפיה==
מריווד'ר נולדה בלוס אנג'לס וגדלה בסן פרנסיסקו.

ב-1954 נבחרה למיס סן פרנסיסקו, ובהמשך השנה נבחרה למיס קליפורניה. ב-1955 נבחרה למיס אמריקה. במסגרת התחרות ביצעה מונולוג מאת המחזאי ג'ון מילינגטון סינג, ואחת השופטות בתחרות הייתה גרייס קלי.

היא שימשה בתחילה הקריירה שלה כ"נערת היום" בתוכנית חדשות בוקר של NBC. 

ב-1959 שיחקה את דמותה של לינדה דייוויס בסרט העצמאי "אדון הטרור" לצדם של רוברט סטראוס ופטי דיוק. היא גילמה את דמותה של קאטוומן בסרט "באטמן" משנת 1966, ובאותה שנה החלה לככב בתפקיד המדענית בחדר הבקרה של סדרת המדע הבדיוני "מנהרת הזמן". ב-1973 עלתה הסדרה "ברנבי ג'ונס" בה גילמה את כלתו ומזכירתו האישית של החוקר הפרטי ברנבי ג'ונס.

היא גם שיחקה בפרקים של הסדרות "מסע בין כוכבים: הסדרה המקורית", "משימה בלתי אפשרית" ו"ספינת האהבה", ב-1996 החלה לשחק את תפקיד רות מרטין בסדרה המצליחה "כל ילדיי".

בשנת 2010 השתתפה בסרט לכל המשפחה "No Limit Kids: Much Ado About Middle School" לצדו של ביל קובס.

בשנת 2012 ביצעה הופעות אורח בסדרות הטלוויזיה "עקרות בית נואשות", "הביץ' מדירה 23", "הליגה" ו"הוואי חמש-אפס". 

בשנת 2016 שיחקה בסרט הקצר "Kitty" שביימה וכתבה קלואי סביני. 

== חיים אישיים ==
ב-1956 פורסם בתקשורת העולמית כי היא וג'ו דימאג'יו עומדים להתארס, ולדברי הביוגרף של דימאג'יו מקורה של ידיעה זו היא בשמועה שהפיץ העיתונאי וולטר וינצ'ל.

ב-1958 נישאה לשחקן פרנק אלטר ונולדו לה שתי בנות (1960 ו-1963).

==קישורים חיצוניים==

קטגוריה:סן פרנסיסקו: אישים
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:זוכות מיס קליפורניה ארצות הברית
קטגוריה:זוכות מיס אמריקה
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
ציפורה שכטמן

ציפורה (ציפי) שכטמן (נולדה ב-1942) היא פרופסור אמריטה בחוג לייעוץ והתפתחות האדם בפקולטה לחינוך באוניברסיטת חיפה. היא מומחית בייעוץ וטיפול קבוצתי, ומוכרת בעולם כקלינאית וחוקרת מובילה בתחום הטיפול הקבוצתי, תוך התמקדות בקבוצות ילדים ומתבגרים. היא פרסמה מעל 100 מאמרים ושלושה ספרים מקצועיים, ועבודתה זוכה להכרה בישראל ובעולם.

== ביוגרפיה ==
נולדה באריס, קזחסטן. לאחר הקמת מדינת ישראל עלתה עם הוריה ושני אחיה וגדלה ברמת עמידר. לאחר שירות כמאבחנת ומראיינת פסיכוטכנית בצה"ל, עבדה כמורה בגבעת המורה, שם לימדה עולים חדשים. בהמשך עבדה כמורה לחינוך מיוחד בטירת כרמל, וכיועצת בבי"ס עמל בחיפה. בעלת תואר דוקטורט בייעוץ למבוגרים מאמריקן יוניברסיטי בוושינגטון די. סי..

בשנים 1975–1994 עסקה בהכשרת מורים לחינוך מיוחד ולחינוך רגיל במכללת גורדון בחיפה. בהמשך, עד לאמצע העשור השני של המאה ה-21, הייתה ראש החוג לחינוך משלב במכללה. ב-1987 החלה לשמש מרצה בחוג לחינוך באוניברסיטת חיפה.

נשואה למדען, חתן פרס נובל, דן שכטמן. השניים הורים לארבעה וסבים.

=== פעילות מקצועית ===
שנים רבות הייתה העורכת של כתב העת הישראלי הייעוץ החינוכי של אגודת היועצים הישראלית. שימשה גם כסגן עורך של כתב העת "Group Dynamics" של האגודה האמריקנית לפסיכולוגיה.

בשנים 2014–2016 כיהנה כראש הוועדה לקשרי בי"ס-הורים מטעם האקדמיה הלאומית למדעים.

במהלך הקריירה האקדמית שלה, הנחתה שכטמן עשרות עבודות דוקטורט ומאסטר, ולימדה קורסים רבים בתחום טיפול קבוצתי וטיפול באלימות. שכטמן מעבירה סדנאות בהנחיית קבוצות לאנשי מקצוע (יועצים ופסיכולוגים) וסדנאות למורים בנושא טיפוח יחסים עם תלמידים, בארץ ובעולם.

שכטמן פיתחה את התחום של מחקר בקבוצות של ילדים ומתבגרים. מחקרה עוסק גם בנושאים של טיפול תלמידים על ידי מורים, התמודדת עם כיתות הטרוגניות, ושיטות הוראה שמתאימות לכיתות המשלבות ילדים עם קשיים. כתבה 3 ספרים ופרסמה למעלה מ-100 מאמרים, ופרקים בספרים. עבודתה משלבת יכולת קלינית (טיפולית) עם מחקרית.

== אותות הוקרה בהם זכתה ==
* 2011: אות הוקרה של השירות הפסיכולוגי הייעוצי (שפ"י) ושל אגודת היועצים הישראלית
* 2015: אות הוקרה של האגודה האמריקנית לפסיכולוגיה (APA Group Psychologist of the Year)
* 2016: אות הוקרה של האגודה האמריקאית לטיפול קבוצתי (Distinguished Fellow AGPA)

== קישורים חיצוניים ==
* [http://www.edu.haifa.ac.il/index.php/he/ameritos-2/217-shin/89-prof-zipora-shechtman שכטמן ציפורה, פרופ'], באתר האינטרנט של הפקולטה לחינוך, אוניברסיטת חיפה
* 
* [https://groups.org.il/ מקום לצמוח - המרכז לייעוץ קבוצתי], פרופסור ציפורה שכטמן שותפה מייסדת ומנהלת מיקצועית של הקבוצה. מקום לצמוח - מיזם חברתי הגורם לשינוי ושיפור בחייהם של ילדים ומבוגרים כאחד. מקום לצמוח מהווה כתובת לילדים, מתבגרים ומבוגרים, החווים קשיים ומתמודדים עם אתגרים מורכבים הקשורים בהפרעות קשב וריכוז, קשיי הסתגלות לבית הספר, קשיים בהשתלבות חברתית, בדידות חברתית, ילדים מחוננים ומשפחותיהם השואפים לפתח את הכישורים הרגשיים והחברתיים של ילדיהם.

קטגוריה:ישראלים ילידי קזחסטן
קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:סגל אוניברסיטת חיפה: חינוך
קטגוריה:סגל האקדמית גורדון
קטגוריה:ישראליות שנולדו ב-1942
קטגוריה:ישראלים שנולדו ב-1942
קטגוריה:רמת עמידר: אישים
מיתולוגיה סקוטית

מיתולוגיה סקוטית היא השם הכולל לאוסף מיתוסים המקושרים לבני העם הסקוטי. המיתולוגיה הסקוטית הושפעה רבות מן המיתולוגיה האירית (או הגאלית) עקב נדידת תושבים רבה בין אירלנד לסקוטלנד ובנוסף גם מן המיתולוגיה הקלטית.

== דמויות מיתיות ==
# דונלנד השחור- דונלנד השחור היה התגלמות השטן. פעמים רבות נהג להופיע כאדם בעל בגדים שחורים בעל זקן. דונלנד השחור הצטיין בכל המקצועות השונים חוץ מחייטות.
# בוברי (Boobrie)- ציפור מים שגרה בהיילנדס ורודפת אגמים ובארות מלח.
# קלפי (Kelpies)- סוס מים השורר והמטיל אימה בלוכים ונהרות סקוטלנד השונים.
# המפלצת מלוך נס (נוזי)- מפלצת, המזוהה פעמים רבות כפלזיוזאוריה, הרודפת את הלוך "נס" בסקוטלנד.
# הסיפור על רוברט דה ברוס (רוברט הראשון, מלך סקוטלנד) והעכביש- רוברט דה ברוס היה מלך סקוטלנד 1306. עקב כך המלך אדוארד הראשון של אנגליה נבהל, וגרם לרוברט להתחבא בסתרים (עד כאן נכון גם לפי מקורות זרים). בשלב מסוים ברוס התחבא במערה. כשהיה ברוס במערה הוא ראה עכביש הנמצא על קורי עכביש שבנה בעצמו, ולמעשה שהמשיך לבנות מקצה אחד של המערה לקצה שני תוך כדי שרוברט הסתכל עליו. העקשות של העכביש לבנות פעם אחרי פעם את קורי העכביש נתנה לרוברט את ההשראה להילחם פעם נוספת באנגליה ולא לוותר. אדוארד הראשון נפטר ב-1307, ולאחר מכן חזר רוברט עם צבאו והביס את צבא אנגליה בקרב בנוקבורן (Bannockburn) ב-1314. בנוסף בכל רחבי סקוטלנד יש כמה מערות המציגות את עצמן כמערתו של ברוס אך ללא כל עדות חד משמעית לכך שבהן אותה מערה ספציפית גם הייתה מערתו של רוברט והעכביש.
# האגדה על סוואני בין- האגדה מדברת על אדם בשם אלכסנדר "סוואני" בין (Alexander ‘Sawney’ Bean), שלא ידועים עליו פרטים רבים, ואפילו לא בטוחה אמיתותו ההיסטורית. אלכסנדר היה ראש של משפחת פשע בזמן שלטונו של ג'יימס הראשון מלך סקוטלנד. לפי המסופר, משפחה זאת הייתה קניבלית, והרגה לצורך אכילה אנשים רבים- בסך הכל 1000 אנשים. פעילות דרמטית זאת, שגרמה לתפיסתם אחר כך, נעשתה בידי בין, אשתו ו-46 צאצאיו.
# קאסג (maighdean mhara בגאלית סקוטית, באנגלית ceasg)- בת ים. לפי הסיפור הקוסמי על קאסג, כל אדם המתקרב והתופס את אחד מהמשאלות שהיא מפזרת באוויר זוכה בהן.
# איצ' יוסיג (each uisge)- מעין רוח קוסמית המזוהה עם המים. בגאלית סקוטית פירוש השם הוא- סוס מים. האיצ' יוסיג נחשבת למפלצת קטלנית בכל ההיסטוריה המיתית של סקוטלנד, שגרה בלוכים ובימים בהיילנדס הגבוה והירוק של סקוטלנד. רוח המים איצ' יוסיג יכולה לשנות צורה, מדמות סוס נורמטיבי לדמות גבר, כל זאת על מנת להטעות את האויב. כשבוחרת האיצ' יוסיג להיות בהוויה ובצורה מוחשית של סוס, היא מגיעה לבני אדם ומשכנעת אותם לרכוב עליה. היא מתנהגת כמו כל סוס רגיל כל עוד היא לא בקרבת מים (בסקוטלנד מקווי מים נפוצים מאוד). אם הרוכב כיוון לאזור של מים, הוא נלקח בסערה עד למעמקי הלוך על ידי האיצ' יוסיג ושם מת מחוסר חמצן (היפוקסיה). כשמחילטה האיצ' יוסיג לבחור בדמותו של גבר, היא בוחרת את זה של גבר נאה במיוחד. כדי להבחין בכל זאת באיצ' יוסיג כשהיא נראית כגבר זה חייבים למצוא קודם אצה הטמונה בשיער ראשו.

== הערות שוליים ==

קטגוריה:מיתולוגיה קלטית
קטגוריה:סקוטלנד: תרבות
אילן קינן

שלמה אילן קינן (נולד ב-19 בינואר 1981) הוא גיטריסט ומלחין.

==ביוגרפיה==
בוגר המרכז למוזיקה מן המזרח בשכונת מוסררה בירושלים. למד גיטרה אצל אמיר פרלמן. נגן גיטרות, בס, וכלי מיתר מזרחיים.

ניגן ומנגן בהרכבים שונים, ביניהם להקת "בית אבא", "עטרוש", "מג'ודה", "ג'אלי אנמסבל", "הלל", טריו "סימני דרך", "תחמילה", אנסמבל "שיר ידידות" ו"טרה רוסה" שהיה אחד ממקימיו.

ניגן לצד שלמה גרוניך, רואי לוי, יפתח דקל, מרדכי יצהר בוימל, יוסל'ה אשל, אלעד גבאי ואורה ברנס, אביחי פז גרינוולד, עמיחי בן דרור ועוד.

העלה מופע אישי בשם "שלמה אילן קינן – נקודות דרך". בשנת 2000 יצא אלבום שהוקלט בהופעה חיה ב"מעבדה" בירושלים.

הלחין לצד דוד דאור את השיר "פתח לבך" והשתתף בהקלטתו. כתב וביצע את המוזיקה לסרט האנימציה "תיהמת" שביים משה בנברם במסגרת פרויקט גמר במוסררה בית הספר הרב תחומי לאמנות וחברה ע"ש נגר. השתתף במופע "שצף קצב ירושלמי". השתתף כחלק מלהקת צלילי בית לחם במופע "מים לדוד המלך" - ערב של מוזיקה והומור לכבוד דוד המלך שהועלה בבית אבי חי בהנחיית גיל קופטש

==דיסקוגרפיה==

==קישורים חיצוניים==

==הערות שוליים==

קטגוריה:ישראלים שנולדו ב-1981
קטגוריה:מוזיקאים ישראלים
קטגוריה:גיטריסטים ישראלים
קטגוריה:מלחינים ישראלים
יידיה

יידיה היה מושל אשקלון הכנענית במהלך המאה ה-14 לפנה"ס. יידיה מאוזכר במכתבי אל עמארנה מהשנים 1350-1335 לפנה"ס, דהיינו בתקופת שלטון אחנתון.

יידיה הוא המוען של מכתבים EA 320-326 (מכתב EA 323 דן במשלוח זכוכית מממלכתו של יידיה למצרים העתיקה), ונזכר כנמען של מכתב EA 370 מהפרעה אליו.

== כותרות מכתבי יידיה למצרים ==
* EA 320 - "מקשיב בקפידה (1)"
* EA 321 - "מקשיב בקפידה (2)"
* EA 322 - "מקשיב בקפידה (3)"
* EA 323 - "הוראה מלכותית למשלוח זכוכית"
* EA 324 - "ההכנות הושלמו (1)"
* EA 325 - "ההכנות הושלמו (2)"
* EA 326 - "נציב חדש"

קטגוריה:מושלי כנען בתקופת אל-עמארנה
קטגוריה:סופרי מכתבי אל-עמארנה
קטגוריה:אשקלון: אישים
משה שלו (מוזיקאי)

משה שלו הוא מוזיקאי ישראלי.

==ביוגרפיה==
מנגן על כלים השייכים למוזיקת המקאם: סנטור, טאר, עוד וכלי מיתר. את עיקר השכלתו המוזיקלית רכש אצל פרץ אליהו. משה מנגן במגוון הרכבים ומביא בהם לידי ביטוי את אוצרות המוזיקה המזרחית הקלאסית. מנגן בתזמורת ירושלים החדשה.

בין השאר: ניגן בעוד בשיר "ממצרים" מתוך האלבום "ליל אברהם" של משפחת ואך. ניגן בעוד ובסנטור בפתיח הסדרה "עלילות ארץ גושן" בערוץ מאיר לילדים. ניגן בסנטור בשיר "ארמונו של מלך" באלבום "משכן" של ביני לנדאו. ניגן בטאר בשיר "הרחמן" של מרדכי יצהר בוימל. ניגן בטאר ובעוד בשיר "תעוף" באלבום "האש שבתוכי בוערת" של מרדכי יצהר בוימל. ניגן בטאר בשיר "אם ננעלו" של ישי ריבו.

ב-2010 כתב את המוזיקה וניגן לצד יוני שרון בהצגה "שברי לוחות" שעיבד וביים גלעד אלפסי ע"פ סיפור מאת הרב חיים סבתו בתיאטרון תאיר.

הפיק לצד יהודה לבבי, ניגן ושר באלבום "המניין - שרים 20 לקרליבך".

הופיע לצד יצחק מאיר, אילן קינן, מרדכי יצהר בוימל, אנסמבל מכילתא ובאנסמבל מוצירי.

מנחה ומנהל מוזיקלית לצד יגל הרוש את "קדם" - קבוצת לימוד ויצירה של מוזיקאים המתכנסת על עתיקות עיר דוד ויוצרת מוזיקה מקורית היונקת מהחלל ומספר תהילים.

==קישורים חיצוניים==
* 
* 
*
* 
* 
* 
* 
* 
* 
* 

==הערות שוליים==

קטגוריה:מוזיקאים ישראלים
ראיון פטרוגרד

פטרוגרד הוא שמה של נפה הממוקמת במרכז העיר סנקט פטרבורג והיא הנפה הוותיקה ביותר בעיר. פטרוגרד הוא אחד האזורים המתוירים בעיר ובתחומו נמצא המבנה העתיק בעיר, מבצר פטרופבלובסקיה השוכן באי הארנבים.

הנפה, שמורכבת משבעה איים, מוכרת בזכות מבצר פטרופבלובסקיה בן מאות השנים, שכולל גם קתדרלה ומוזיאון באותו השם. פארק קירוב הוא אחד משבעת האזורים הירוקים שקיימים באזור. זהו אתר פופולרי להחלקה על הקרח בחורף ומתקיימים בו גם פסטיבלים תרבותיים שונים. לא רחוק משם, ארמון ילאגין מציג אומנות רוסית מהמאה ה-18. מסעדות יוקרה על קו המים, פאבים אופנתיים וברי וודקה מסורתיים פזורים בין האיים.
==אוכלוסייה==
{| table border="1" cellpadding="2" cellspacing="0"
|שנה || 2002|| 2009|| 2010 || 2012 || 2013 || 2014 || 2015 || 2016
|-
|אוכלוסייה || 134,607 || 123,767↘ || 130,455↗ || 132,988↗ || 136,606↗ || 139,298↗ || 139,107↘ || 136,613↘ 
|}

== אתרים בעלי עניין ==
* מבצר פטרופבלובסקיה
* גן החיות של סנקט פטרבורג
* מסגד סנקט פטרבורג
* אוניית המוזיאון אברורה
* המוזיאון הצבאי לארטילריה
* אצטדיון פטרובסקי
* המוזיאון להיסטוריה פוליטית
* הפלנטריום של סנקט פטרבורג
* גזפרום ארנה
* תחנת זניט
<gallery>
תמונה:RUS-2016-Aerial-SPB-Peter and Paul Fortress 02.jpg|מראה אווירי של אי הארנבים ומבצר פטר ופבל
תמונה:Tuchkov most.jpg|גשר טוצ'קוב, מעל נבה הקטנה
תמונה:Croiseur Aurore.png|סיירת הקרב אברורה
תמונה:Zoo SPB entrance.jpg|הכניסה לגן החיות של סנקט פטרבורג
תמונה:RUS-2016-Aerial-SPB-Military Historical Museum of Artillery.jpg|מראה אווירי של מוזיאון הארטילריה
תמונה:Ice Palace (Saint Petersburg).png|היכל הקרח סנקט פטרבורג
תמונה:Mosque SPB.jpg|מסגד סנקט פטרבורג
תמונה:Mathilde Kschessinskaya Mansion.jpg|המוזיאון להיסטוריה פוליטית
תמונה:Санкт-Петербургский Планетарий.jpg|הפלנטריום
</gallery>

==תרבות וספורט==
בתחומי הנפה ישנם 401 אולמי ספורט, אצטדיון פטרובסקי המשמש את קבוצות הכדורגל זניט ודינמו, היכל הספורט יובילייני ששימש בעבר את קבוצת הכדורסל ספרטק, היכל הקרח ואולם הבית של קבוצת ההוקי קרח סק"א פטרבורג.

בנוסף ישנם 8 בריכות שחייה, 14 אולמות טניס, 2 מועדוני יאכטה ואולמי ספורט רבים נוספים.

==קישורים חיצוניים==

קטגוריה:סנקט פטרבורג: נפות